Document ID: 31994R1586

KOMISSION ASETUS (EY) N:o 1586/94,
annettu 30 päivänä kesäkuuta 1994,
asetuksen (ETY) N:o 1722/93 muuttamisesta vilja- ja riisialan tuotantotukien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) n:o 1766/92(1), sellaisena kuin se on muutettuna asetuksella (ETY) N:o 2193/93(2), ja erityisesti sen 7 artiklan,
ottaa huomioon riisialan yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3), sellaisena kuin se on viimeksi muutettuna asetuksella (ETY) N:o 1544/93(4), ja erityisesti sen 9 artiklan,
sekä katsoo, että
neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä vilja- ja riisialan tuotantotukien osalta 30 päivänä kesäkuuta 1993 annetun komission asetuksen (ETY) N:o 1722/93(5) 5 artiklan 1 kohdassa säädetään, että todistushakemukset on osoitettava kirjallisesti toimivaltaiselle viranomaiselle; olisi täsmennettävä päivät, joina tällaisia hakemuksia voidaan tehdä, sekä vahvistettava määräaika hakemusten jättämiselle,
asetuksen 6 artiklan 3 kohdan toisen alakohdan mukaisesti markkinointivuosien 1993/1994, 1994/1995 ja 1995/1996 aikana todistukset ovat voimassa ainoastaan sen kuukauden viimeiseen päivään asti, jonka aikana todistukset on annettu; tämä lyhyt voimassaoloaika voi aiheuttaa useita todistushakemuksia: olisi siis säädettävä 31 päivä elokuuta heinä- ja elokuun aikana annettujen todistusten viimeiseksi voimassaolopäiväksi,
markkinointivuosien 1994/1995 ja 1995/1996 heinäkuun aikana tehtyjen todistushakemusten osalta jalostuspäivänä voimassa olevan tuen määrän soveltaminen mahdollistaa sen, että voidaan paremmin ottaa huomioon tuen vaihtelut mainittujen todistusten voimassaolon aikana, ja
viljan hallintokomitean ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1722/93 seuraavasti.
1) Täydennetään 5 artiklan 1 kohta seuraavasti:
"Hakemus on jätettävä jokaisena työpäivänä ennen kello 17.00:ää Brysselin aikaa."
2) Korvataan 6 artiklan 3 kohdan toinen alakohta seuraavasti:
"Markkinointivuosien 1994/1995 ja 1995/1996 heinä- ja elokuun aikana haetut todistukset ovat kuitenkin voimassa 31 päivään elokuuta."
3) Täydennetään 6 artiklan 4 kohdan 1 alakohta seuraavasti:
"Markkinointivuosien 1994/1995 ja 1995/1996 heinäkuun aikana haettujen todistusten tapauksessa sovellettavan tuen määrä on tärkkelyksen jalostuspäivänä voimassa olevan tuen määrä."
2 artikla
Tämä asetus tulee voimaan 1 päivänä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1994.

Labels: 17
6